**היכולת להמציא את עצמי מחדש (שעה)**

שם הפעולה הקודמת- מה התפקיד שלי? | איפה פוגש אותי

שם הפעולה הבאה- סטטוס קבוצתי חלק א' (אירוע שיא העמקה)

**מטרות**

1. החניכיםות יחשבו איך הם מציגים את עצמם במציאות וברשת החברתית ואיזה מסרים הם מעבירים במודע או שלא במודע.
2. חיזוק ביטחון עצמי של החניכים דרך סטוריטלינג
3. פעולה זו תסייע לקדם את הפעילות של אירוע שיא העמקה

**מהלך**

1. **סבב מה נשמע? (10 דק')** לכל אחד.ת יש חצי דקה לספר על כל הדברים שעשה היום בדרך הכי מיוחדת שיבחר. לאחר שנסיים את הסבב, נעשה בדיקה כמה פרטים זכרו על כל חניךה (חשוב לספר להם מראש כדי שינסו לעניין).

שואלים-

1. איך יש אנשים שהצלחתם לזכור ואנשים שלא הצלחתם? מה חשוב שיהיה כשמספרים סיפור אישי (התלהבות, קול, הופעה, עמידה מול קהל, אנרגיות, צחוק = **זה לא משנה מה אומרים אלא איך אומרים**)
2. **קולאז' על עצמי (20-30 דק')-** נפזר ברחבי החלל עיתונים ומגזינים ונחלק לכל חניכ.ה קרטון. המטרה שלהם ליצור קולאז' שמתאר אותםן ובעצם הסיפור האישי שלך. מומלץ גם למדריכ.ה להשתתף.

הקרטונים יהיו בעילום שם ואפשר שגם יעשו בצורה סודית כך שלא יודעים מי הכין מה.

את היצירה נעשה בעזרת שאלות מנחות:

* דברים שאני אוהב.ת לעשות
* חלומות שהייתי רוצה להגשים
* תכונות שלי
* איך אני כחבר.ה
* איך אני בבית/ ביה"ס/ שכונה/ בית נוער…

לאחר מכן נתלה את הקולאז'ים של כולם בחדר ונבקש מהחניכותים להתאים בין הקולאז' לחניכ.ה ולנסות להבין איזה מסרים החניךה מנסים להעביר לנו דרך הקולאז'.

1. **דיון (10 דק')**

* מה בעצם עשינו בפעילות הקודמת?
* למה זה דומה ברשת חברתית (סטורי, פרופיל, סטטוס וכו'- אנחנו מרכיבים קולאז' של החיים שלנו. מוסיפים תמונות כדי לספר את הסיפור שלנו..)
* אתן.ם אוהבים להציג את עצמכם.ן? או שזה מפחיד אתכם? *(נעשה סבב כדי לשמוע את כל החניכים.תוך כדי הסבב נשאל למה ונבקש מחניכים שמזדהים עם משהו מסיים להרים יד בשקט).*
* יש למישהו מכם פרופיל ברשת החברתית?
* מה יותר קשה? להציג את עצמכם פיזית או ברשת החברתית?
* אתם מרגישים שיש לכם סיפור לספר על עצמכם?
* הייתם רוצים להציג אותו ולחשוף אותו לכולם ?

1. **הצגה עצמית (10-15 דק')** עושים את אותו התרגיל שעשינו במה נשמע רק הפעם נותנים לכל חניך 30-60 שניות להציג את עצמו בדרך הכי מעניינת. אין צורך לחשוב על הפרטים כי הכל נמצא בקולאז'. זה תרגיל מהיר- עושים סבב.
2. **סיכום (5 דק)**

* איך היה פעולה?

1. **פינה אישית (5- 10 דק')-** חניך מביא נושא מעולם התוכן שלו ומעביר פרזנטציה לקבוצה (אפשר גם להנחות דיון בקבוצה) במשך 5-10 דק'. לאחר סבב ראשון של הקבוצה, אפשר לתת נושא לפינה אישית- מוזיקה, סוגיות חברתיות, אקטואליה, וכו'

**עזרים:**

* מספריים
* דבקים
* קרטונים
* עיתונים
* מגזינים
* טושים